**Referat - Landsmøde den 8. juni 202**

**Dagsorden er:**

1. **Valg af dirigent og stemmetæller - IU indstiller Jeannette Dam**
   1. Godkendt
   2. Landsmødet er indkaldt rettidigt.
2. **Valg af referent – IU indstiller Lene Kjer Rasmussen og Lene Danielsen**
   1. Godkendt
3. **Udvalgets beretning til godkendelse v. Lars – bilag 1**
   1. Fremsendt med invitationen og godkendt uden yderligere bemærkninger.
   2. Kort resume fra Repræsentantskabsmødet. Ønsket var sports- og udviklingsudvalg fremfor bredde- og eliteudvalg, men bredde- og eliteudvalg fortsætter med en sportschef og en udviklingschef.
4. **Regnskab 2023 og Budget 2024 v. Lene D. - bilag 2**
   1. Fremsendt med invitationen og godkendt uden yderligere bemærkninger.
5. **Årshjul for 2024 - Lene KR - bilag 3** - eller se her: <https://parasport.dk/idraetter/svoemning/>
   1. Fremsendt med invitationen og godkendt uden yderligere bemærkninger.
6. **Emner til gennemgang på mødet ved Lene KR**
   1. Danske rekorder & klassifikation

Fra og med 8. juni 2024 kan alle nationalt klassificerede S1-S14, S18 og S19 (undtaget er S17) slå danske rekorder. Det er svømmerens eget ansvar at få rekorderne registreret på <https://parasport.dk/idraetter/svoemning/>​ i formularen [Indberetning af danmarksrekorder](https://form.jotform.com/parasportdanmark/registrering-af-danske-svmmerekorde).

* Stævneudvikling - parasvømning   
  Pointberegning kompenseret for handicap anvendes til vores Kortbane Paramesterskab og Forbundsmesterskab. De øvrige stævner svømmes efter tid.
* Holdkapper til alle stævner - hvad ønsker i?​  
  Ja tak. Man kan fortsat afmelde, hvis man ikke vil deltage i holdkapper.

 ​

* Vision: Medleykonkurrence​

Overvejer at udvikle på, at svømmerne kan svømme efter medleykombinationen og kåres som vinder ved at have svømmet alle 4 discipliner og opnået flest point. Det er en tanke, men det kræver en del udvikling. Det kan være en god ide, hvis vi skal følge Svøm.  
 ​

* Input fra landsmødets deltagere?   
  Mangler overblik ift. hvordan man kommer ind i Parasport. Det skal være nemmere. PD har en kommunikationsopgave med større tydelighed og gennemsigtighed. Skal sørge for, at det er muligt på hjemmesiden at finde ud af, hvem der er den rette kontakt. Vi skal være tydelige i vores tilbud. Hvordan finder man ud ad vejen i klassifikationen? Vi skal strømline kommunikation, nyhedsbreve, holdsport, trænere, klubber m.fl.
  1. Hvordan får vi flere DIF-løb?   
     DIF-løb godkendes på baggrund af Forbundsmesterskabet. Det kræver, at minimum 5 svømmere - både herrer og damer - stiller til start i den samme disciplin i mindst 3 år. Pt. har vi for herrer godkendt 100 fly og for damer 100 bryst. Hvis vi ønsker de løb, så er det vigtigt, at de prioriteres af flere svømmere til FM i flere år i træk.

Pt. har vi godkendt alle 50 m, som vi afvikler til Danish Open med udtagelse af 50 fly (kommer med fra 2025), og til Forbundsmesterskabet har vi 100 fri, 200 fri og 100 ryg.  
Der er sket en stor udvikling i DIF-løbene de seneste år, hvilket er rigtig godt for vores svømmere, som dermed får flere muligheder.

* 1. Official   
     Ros til at stille som official i år. Det bliver lettere og lettere at få stævnerne til at køre. Vi savner at trænerne er bedre til at melde ind fra start, samtidig med at svømmerne tilmeldes stævnerne. Der bruges fortsat for meget tid på at rykke for officials.  
     Alle klubber skal fortsat stille med official til stævnerne. Der er få klubber, der mangler og de skal være klar til start af næste sæson.
  2. Stævnesæson 2024/2025   
     Priserne for stævnerne fastholdes. Parastævner kr. 300 og Mesterskaber kr. 350.  
     Det indskærpes, at tilmeldingsfristen skal overholdes. Det vil fremadrettet kun være muligt at afmelde efter tilmelding - ikke ændre til andre løb.  
     Trænerne kan fortsat ønske de længere løb som 200 M i efteråret (200 M er med i forårets program) eller 400 IM til parastævnerne.  
     Der rykkes ikke kommende sæson ved manglende deltagelse af svømmere og official. Konsekvensen er, at vi aflyser, hvis ikke der er mindst 20 svømmere og 7 klubber, og alle klubber stiller med official.  
     Kort gennemgang af stævnerne næste sæson med en opmærksomhed på, at det kun er FM, hvor vi ikke har venskabsløb. Vi er kommet langt med at sikre inklusion af alle parasvømmerne, som ønsker at deltage i vores stævner.

1. **Oplæg ved Brian Marshall, Landstræner for Parasvømning**
   1. Refleksioner om inklusion i almen svømningen og parasvømningen. Hver ting har sin berettigelse, og vi kan ikke undvære egne parastævner og mesterskaber.  
      Inklusion er fortsat en svær størrelse i de almene klubber, da det er let forståeligt, at damer og herrer ikke skal have samme kravtider, men det er en svær størrelse for klubberne at forstå, at en parasvømmer ikke skal svømme samme kravtider som en almen svømmer.  
      Arbejdet med svømmerne handler om, hvorfor dyrker du svømningen. Der er fokus på processen, lær at være taknemlig for at andre vil konkurrere mod mig. Det er en læring at være i processen for at fremme at svømmerne står stærkere. Vi skal ikke tale tid/PR, men tale om at det sjove, svære og have fokus på trivslen. Forældre skal øge fokus på, at svømmeren er god nok.

Træningsmiljøer er udfordrende for parasvømmere, da inklusionen er svær, og tilsvarende opleves for mange almene svømmerne.   
Vi skal arbejde med identiteten som parasvømmer, og hvordan arbejder vi hen mod, at der også kommer et svømmestop.  
Som træner har vi en indsigt i svømmerne. Vi er observerende på svømmernes adfærd og om det kalder på ekstra fokus ift. om svømmeren er træt, i trivsel etc.

Vi skal fortsætte arbejdet med at kommunikere om parasvømningen. Vores tilstedeværelse til SvømDanmarks Danish Open er en god vej frem. Det er en start på at blive mere synlige. Mange klubber har stadig forbehold overfor parasvømmere, og det kan være et udtryk for mangel på viden, ressourcer og berøringsangst.  
Input fra deltager: De træner, som anerkender parasvømmere, skal vi have fat i, så de kan understøtte de gode historier og udviklingen smat hjælpe med åbne op til klubberne med forbehold.

1. **Oplæg ved Anders Dehlholm, Idrætskonsulent og Landstræner for Atletik**
   1. Uddannet som svømmelærer og arbejdet på specialskole i 17 år.  
      Introduktion af Virtus og generelt fokus på atleter med psykiske udviklingshandicap. Oplever at samfundet kun ser psykisk udviklingshandicap som en breddesport. Vi mangler fortællingen om muligheden for konkurrence- og elitemiljø.  
      Vi skal turde at have forventninger, ambitioner og tillid i vores velfærdssamfund. Vi har stadig en lavere levealder for den gruppe borgere. Det er et samfundssvigt, og vi kan gennem idrætten være med til at modvirke dette og fortælle den gode historie. Vi skal arbejde med, at denne gruppe kan udnytte sit potentiale, og vi skal møde den enkelte ift. muligheder.

Der er 3 klasser i Virtus - udviklingshæmmet (IQ under 75), Downs og autismespektret med IQ over 75.  
Parasport Danmark støtter op om atleterne med attraktive trænings- og konkurrencemiljø samt tilpasning ift. bl.a. Antidoping Danmark.   
Sørger inspiration i det internationale træningsmiljøer. Generelt i Norden er vi langt bagefter i udviklingsarbejdet med det psykiske udviklingshandicap. Danmark har dog lagt sig i spidsen, men er stadig langt bagefter i forhold til Sydeuropa.

I DK trækker vi en rød tråd mellem Special Olympics, Virtus og Paralympisk.

Mål for Virtus er at udvikle mod Global Games i 2027, så vi har 7 deltagere i hhv. atletik og svømning og 2 deltagere fra bordtennis. Vi skal turde stile højere i medaljestatistikken end nr. 5 ved Global Games 2023.   
Hvad kan idrætten bidrage med ift. udviklingen af det enkelte menneske, og hvad kan vi spare økonomisk ift. atleters fremtidige livsvilkår.

Der er afsat kr. 600.000 inkl. trænerlønninger til udvikling af Virtus frem mod Global Games 2027. Der er bl.a. sat penge af til en årlig samling. Der er fokus på projektet i PD, men der skal generelt fortsat arbejdes med det kommunikative og kulturen/forståelsen ift. fysisk og/eller psykisk funktionsnedsættelse.

1. **Indkomne forslag fremsendes til Idrætsudvalgets mail:** [**swim@parasport.dk**](mailto:swim@parasport.dk)
   1. Der er ikke indkomne forslag.
2. **Valg af idrætsudvalg, som pt. er 4 og max. kan være 7 repræsentanter**
   1. Formand (lige år) – Lars Mejer Frederiksen – på valg og er villig til genvalg   
      Genvalgt for 2 år.
   2. Udvalgsmedlemmer    
      For 1 år:  Lene Kjer Rasmussen & Lene Danielsen er på valg og villig til genvalg   
      Genvalgt for 1 år.  
      For 2 år: Allan T. Svenningsen er på valg og villig til genvalg

Genvalgt for 2 år.

1. **Evt.**Tilbud om at prøve nyt parasporttøj, da vi skifter til Hummel.  
   Forbundsmesterskabet er godkendt som WPS/Virtus-stævne med mulighed for internationale rekorder.  
   Claudia G. Frederiksen er ny international para-overdommer, og Rene Refsgaard er ny national para-overdommer.Deltager oplyser, der klassificeres uretfærdigt. Lene KR. oplyser, at der er ryddet op i klassifikationsdatabasen, hvilket har været en arbejdet som har været foretaget i mere end 1 år. Der klassificeres efter de internationale regler. Der tages ikke stilling til den konkrete sag, hvor deltageren opfordres til at tage direkte kontakte til Lene KR fra Idrætsudvalget, så der kan indgås en dialog og få afklaret eventuelle misforståelser herunder S17 Åben klasse.